Í ár bárust vel yfir hundrað umsóknir og valdi starfshópur á vegum Höfuðborgarstofu styrkþegana . Yfirskrift Menningarnætur er Gakktu í bæinn og vísar til þeirrar gömlu íslensku venju að bjóða gesti velkomna og gera vel við þá . Sigþór Hallbjörnsson – Rokktónleikarnir „ Rokk og ról og mótorhjól “ til minningar um mótorhjólafólk sem fallið hefur frá . Hljómsveitin Eva og táknmálstúlkahópurinn Hraðar hendur – Tónleikar í tali og tónum sem verða túlkaðir samtímis á táknmáli . Bókmenntaborg UNESCO – Verkefnið „ Ljósberar og Ós “ . Nemendur í Listaháskóla Íslands – Verkefnið „ Listatækið ABBA “ , skemmtilegur þátttökugjörningur , sem skjalfestir viðbrögð fólks við óvæntum aðstæðum . Projekt Polska – Tónleikar tríósins RGG með lögum af nýjustu plötu sinni Aura og hefur tríóið fengið í lið með sér jazztónlistamenn frá Póllandi . Samtök um danshús – Verkefnið „ Amma dansar “ – opið hús í æfingasölum samtakanna . Bjarni Þór Kristjánsson – Verkefnið „ Eldur í afli “ þar sem eldsmiðir af öllu landinu smíða fagra gripi . Sönghópurinn Gija – Tónleikar með litháískri tónlist frá ýmsum tímum . Kammerhópurinn Umbra – Tónleikarnir Rökkrið yljar með þjóðlögum og endurreisnartónlist sem tengjast dekkri hliðum mannlegrar tilivistar . Listvinafélag Hallgrímskirkju – Sálmafoss – kórar og organistar flytja fjölbreytta kirkjutónlist eftir íslenskar skáldkonur og tónskáld . Tónagull – Tónleikarnir „ Vísnagull “ fyrir yngstu kynslóðina . Halldór Eldjárn og Þórður Hans Baldursson – Innsetningin „ Þjóðarsálin “ á Austurvelli . Leikhópurinn Ethos mun setja upp fyrstu leiksýningu sína á Menningarnótt en í leikhópnum eru ýmsir fulltrúar samfélagsins sem ekki hafa haft tækifæri til að sýna hæfileika sína , s.s. heimilislausir . Frá vinstri eru : Hjördís , Guðmundur frá Höfuðborgarstofu , Rúnar og Ilmur leikstjórar , Herbert og Elínborg frá Landsbankanum .